CELEX: 32006R0210
Language: bg
Date: 2006-02-07 00:00:00
Title: Регламент (ЕО) № 210/2006 на Комисията от 7 февруари 2006 година за определяне на помощта за домати за преработка за 2006—2007 пазарна година

Важна правна забележка

|

32006R0210

Официален вестник n° L 036 , 08/02/2006 стр. 0034 - 0035

		20060207Регламент (ЕО) № 210/2006 на Комисиятаот 7 февруари 2006 годиназа определяне на помощта за домати за преработка за 2006—2007 пазарна годинаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 2201/96 на Съвета от 28 октомври 1996 г. за общата организация на пазарите на продукти от преработени плодове и зеленчуци [1], и по-специално параграф 1, член 6 от него,като има предвид, че:(1) Член 3, параграф 3 от Регламент (ЕО) № 1535/2003 на Комисията от 29 август 2003 г. за определяне на подробни правила за прилагане на Регламент (ЕО) № 2201/96 на Съвета относно схемата за подпомагане за продукти, произведени от плодове и зеленчуци [2] предвижда Комисията да публикува размера на помощта за домати за преработка преди 31 януари.(2) За държавите-членки на Общността в състава ѝ към 30 април 2004 г. съответствието с националните прагове и тези на Общността за преработка на домати, упоменати в член 5, параграф 1 от Регламент (ЕО) № 2201/96, се установява въз основа на количествата, за които са били предоставени помощи през трите предходни пазарни години, за които са налице окончателни данни за всички въпросни държави-членки.(3) По силата на член 4 от Регламент (ЕО) № 416/2004 на Комисията от 5 март 2004 г. за определянето на преходни мерки за прилагането на Регламент (ЕО) № 2201/96 на Съвета и на Регламент (ЕО) № 1535/2003 поради присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия към Европейския съюз [3] съответствието с националните прагове и тези на Общността за преработка на домати за държавите-членки, които се присъединиха към Европейския съюз на 1 май 2004 г. се установява въз основа на количествата, за които реално са били предоставени помощи през пазарната година 2004—2005, и на количествата, за които са подадени заявления за 2005—2006 пазарна година.(4) Количествата домати, които са преработени по схемата за подпомагане и които следва да бъдат отчитани при проверка на съответствието с националните прагове и тези на Общността, са с 987544 тона над прага на Общността. За тези държави-членки, които са надхвърлили праговите количества за преработка, помощта за домати за преработка за пазарната година 2006—2007 трябва да се коригира спрямо размера, определен в член 4, параграф 2 от Регламент (ЕО) № 2201/96, съгласно член 5, параграфи 2 и 4 от същия регламент и член 3, параграф 2 от Регламент (ЕО) № 416/2004.(5) Предвидените в настоящия регламент мерки са съобразени със становището на Управителния комитет за продуктите, произведени от плодове и зеленчуци,ПРИЕ НАСТОЯЩИЯ РЕГЛАМЕНТ:Член 1Помощта за домати съгласно член 2 от Регламент (ЕО) № 2201/96 за 2006—2007 пазарна година е:а) 34,50 EUR на тон за Чешката република, Гърция, Франция, Кипър, Унгария, Малта, Полша, Португалия и Словакия;б) 30,43 EUR на тон за Италия;в) за Испания:(i) 34,50 EUR на тон за домати за преработка като цели белени домати,(ii) 23,35 EUR на тон за домати, предназначени за друг вид преработка.Член 2Настоящият регламент влиза в сила на третия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 7 февруари 2006 година.За КомисиятаMariann Fischer BoelЧлен на Комисията[1] ОВ L 297, 21.11.1996 г., стр. 29. Регламент, последно изменен с Регламент (ЕО) № 386/2004 на Комисията (ОВ L 64, 2.3.2004 г., стр. 25).[2] ОВ L 218, 30.8.2003 г., стр. 14. Регламент, последно изменен с Регламент (ЕО) № 1663/2005 (ОВ L 267, 12.10.2005 г., стр. 22).[3] ОВ L 68, 6.3.2004 г., стр. 12. Регламент, изменен с Регламент (ЕО) № 550/2005 (ОВ L 93, 12.04.2005 г., стр. 3).--------------------------------------------------